CELEX: 62011TN0411
Language: el
Date: 2011-07-28 00:00:00
Title: Υπόθεση T-411/11: Προσφυγή της 28ης Ιουλίου 2011 — Hemofarm κατά ΓΕΕΑ — Laboratorios Diafarm (HEMOFARM)

22.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 311/44
            
         Προσφυγή της 28ης Ιουλίου 2011 — Hemofarm κατά ΓΕΕΑ — Laboratorios Diafarm (HEMOFARM)
   (Υπόθεση T-411/11)
   2011/C 311/83
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Hemofarm AD farmaceutsko-hemijska industrija Vršac (Vršac, Σερβία)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Laboratorios Diafarm, SA (Barberá del Vallès, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να αναστείλει την διαδικασία που εισήχθη ενώπιόν του κατόπιν ασκήσεως προσφυγής από την προσφεύγουσα κατά της αποφάσεως που εξέδωσε το τέταρτο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), στις 17 Μαΐου 2011, μέχρι να αποφανθεί το ΓΕΕΑ και τα δικαστήρια της Βαρκελώνης επί των αιτήσεων ακυρότητας και εκπτώσεως λόγω μη χρήσεως·
            
         
               —
            
            
               σε αντίθετη περίπτωση, να αναθεωρήσει, να ακυρώσει ή, εφόσον κριθεί απαραίτητο, να μεταρρυθμίσει την απόφαση R 298/2010-4 του τέταρτου τμήματος προσφυγών κατά το μέτρο που η εν λόγω απόφαση αφορά τα επίμαχα προϊόντα της κλάσεως 5, με συνέπεια να απορριφθεί τελικώς η ανακοπή B 996 506 σε σχέση με την κλάση αυτή, να γίνει δεκτή για όλα τα προϊόντα της κλάσεως 5 η υπ’ αριθ. 4 504 049 HEMOFARM αίτηση καταχώρισης κοινοτικού σήματος που κατέθεσε η προσφεύγουσα, και να καταχωριστεί το οικείο σήμα για τις κλάσεις 5 και 35 τις οποίες αφορούσε η αίτηση καταχώρισης.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα.
   
      Σήμα προς καταχώριση:«HEMOFARM» για προϊόντα και υπηρεσίες των κλάσεων 3, 5 και 35.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Laboratorios Diafarm, SA.
   
      Αντιταχθέν σήμα ή σημείο: κοινοτικό λεκτικό σήμα και διεθνές λεκτικό σήμα «HEMOFARM» για προϊόντα των κλάσεων 3 και 16, καθώς και εθνικά λεκτικά σήματα «HEMOPLANT» και «HEMONET» για προϊόντα της κλάσεως 5.
   
      Απόφαση του τμήματος ανακοπών: Δέχεται εν μέρει την ανακοπή.
   
      Απόφαση του τμήματος προσφυγών: Απορρίπτει την προσφυγή.
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού (ΕΚ) 201/2009 (1), δεδομένου ότι δεν υφίσταται κίνδυνος συγχύσεως μεταξύ των αντιπαρατιθέμενων σημάτων.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).